อินเทรนด์แล้วจ้า ได้มาทานกับเค้าสักที ร้านนี้เห็นใครๆก็พูดถึง ทั้งโพสท์ทั้งแชร์กันเต็มโซเชี่ยล
วันนี้ได้โอกาสมาชิมด้วยตัวเองแล้วค่ะ หลังอยากมานานนะ

**location**
 emquartier โซนหน้า food mall เลยค่ะ หาไม่ยากหรอก คิวยาวๆ กลิ่นหอมๆ 

**ลักษณะร้าน **
เป็นแบบซื้อ take home ค่ะ จำกัดซื้อคนหนึ่งไม่เกิน 6 ชิ้นค่ะ
มองเห็นกรรมวิธีการผลิตทุกขั้นตอนค่ะ  ทั้งตอนใส่ไส้และตอนอบ

**Menu**
สาขานี้หลักๆ มีครัวซองต์ปลาอยู่ 3 ไส้ค่ะ + กับเมนูเครื่องดื่ม เป็น Matcha และ Matcha latte

- ครัวซองต์ไส้ครีมเย็น
ตัวนี้อร่อยมากค่ะ แป้งด้านนอกร้อนๆกรอบๆหวานดี กับครีมเย็นกลิ่นวนิลา นุ่มๆลิ้นค่ะ ชอบมากค่ะ
ให้รสสัมผัสสุดประทับใจ แต่ตัวนี้ต้องรีบทานนิดค่ะ ไม่งั้นจะเย็นนิ่มไปทั้งอันค่ะ
- ครัวซองต์ไส้แฮมชีส
ตัวนี้ก็ปกติธรรมดาค่ะ เป็นแฮมชีสเยิ้มๆไส้เต็มดีค่ะ เหมาะกับทานร้อนๆ เป็นเมนูรสคาวอันเดียวของร้านค่ะ
- ครัวซองต์ไส้ถั่วแดง
คือถั่วแดงให้เยอะมากๆๆๆจนอิ่มค่ะ ส่วนตัวคิดว่าไส้ถั่วแดงหวานไป และล้นไปค่ะ จนบางครั้งเลี่ยน
แต่ก็ชอบตัวแป้งอยู่ดีค่ะ กรอบนอกและเหนียวๆภายใน มีน้ำตาลเม็ดใหญ่ๆโรยมาก่อนอบ ทำให้เพิ่ม
รสสัมผัสที่ดีค่ะ 

- Matcha latte
ชาเขียวญี่ปุ่นแท้ค่ะ หอมละมุน ไม่หวานจัดค่ะ ชอบค่ะ  มี 2 ขนาดค่ะ 

**service**
ทำได้รวดเร็วทันใจมากๆค่ะ บรรจุภัณฑ์ ก็ทำได้เร็วค่ะ

**Price**
50-70 บาท / เมนูโดยประมาณค่ะ ราคาสู้ไหว รสชาติเหมาะสมกับราคาค่ะ เพราะขนาดชิ้น
ก็ใหญ่พอสมควรอยู่นะคะ อีกอย่าง รอคิวก็ไม่ได้นานนักค่ะ เพราะผลิตได้เร็วค่ะ 